Rugby. România-Spania, 33-40, în meciul pentru medalia de bronz
- Iuliu Vlădescu
- 17 martie 2024, 22:27
Echipa reprezentativă de rugby a României a fost învinsă, duminică, de echipa Spaniei, cu scorul de 40-33, în meciul pentru medalia bronz de la Rugby Europe Championship 2024. Partida dintre România și Spania s-a desfășurat la Paris, pe Stadionul Jean Bouin.
Echipa României în finala mică a Rugby Europe Championship a fost următoarea:
1. Iulian Hartig (Bassin d'Arcachon), 2. Ştefan Marko Buruiană (Castres Espoirs), 3. Vasile Balan (CSA Steaua), 4. Andrei Mahu (Massy), 5. Ştefan Iancu (CSM Ştiinţa Baia Mare), 6. Nicolaas Jacob Immelman (CSM Ştiinţa Baia Mare), 7. Kamil Sobota (CS Dinamo), 8. Adrian Mitu (Pau) 9. Gabriel Rupanu (SCM USV Timişoara) 10. Hinckley Vaovasa (CS Dinamo), 11. Manumua Tevita (SCM USV Timişoara), 12. Jason Tomane (CSM Ştiinţa Baia Mare), 13. Gabriel Pop (Cascais), 14. Ionel Melinte (RCHCC), 15. Marius Simionescu (SCM USV Timişoara)
Rezerve au fost următorii: 16. Robert Irimescu (CSM Ştiinţa Baia Mare), 17. Alexandru Savin (CS Rapid), 18. Thomas Creţu (Stade Aurillac), 19. Iulian Lucian Mureşan (SCM USV Timişoara), 20. Dragoş Ser (SCM USV Timişoara), 21. Alin Conache (CSA Steaua), 22. Tangimana Fonovai (CS Rapid) , 23. Ovidiu Neagu (CS Dinamo).
Un meci greu pentru Naționala de rugby a României
"Ştiam că acest turneu va fi complicat şi aşa a fost. Jucătorii au arătat mult curaj şi merită să termine competiţia cu o victorie. Va fi un meci complicat cu Spania, dar vom da tot ce putem mai bun", a declarat David Gérard, antrenorul principal al Naționale României de Rugby, înainte de meci.
Românii au avut un prim sfert de oră foarte bun, cu două eseuri ale lui Marius Simionescu (5, 15), ultimul transformat de Ionel Melinte (16), iar scorul era 12-0. Apoi Spania a preluat controlul jocului şi a întors scorul până la pauză, prin trei încercări - Martiniano Cian (27), John Bell (30) şi Mario Pichardie (40+1), toate transformate de Bautista Guemes (28, 31, 40+2).
România n-a putut ține ritmul
După pauză tot Spania a jucat mai bine, marcând încă două eseuri, prin Ignacio Pineiro (45) şi Alvar Gimeno (40), ambele transformate de Guemes (46, 51), iar scorul a devenit 35-12.
Apoi "Stejarii" și-au revenit, după ce Spania a rămas în inferioritate prin cartonaşul galben primit de Imaz, iar Jason Tomane a reuşit un eseu (55), transformat de Melinte (56).
Apoi a venit rândul Spaniei să marcheze un eseu, prin Santiago Evejero (71), scor 40-19.
Pe final, România a mai marcat două eseuri, prin Tomane (76) şi Adrian Mitu (80), ambele transformate de Alin Conache (77, 80+1), iar scorul final a fost de 33-40.